News Update: สัญญาณเศรษฐกิจถดถอยกำลังมา? จับตา Inverted Yield Curve สหรัฐฯ Citigroup เพิ่มความเสี่ยงเศรษฐกิจถดถอยสู่ 20% - FINNOMENA
หรือสัญญาณเศรษฐกิจถดถอยกำลังมา? ราคาพันธบัตรร่วงลงอีกจนเกิด Inverted Yield Curve ครั้งแรกในรอบ 16 ปี
29 มี.ค. 2565

หรือสัญญาณเศรษฐกิจถดถอยกำลังมา? ราคาพันธบัตรร่วงลงอีกจนเกิด Inverted Yield Curve หรือการที่อัตราดอกเบี้ยระยะสั้นสูงกว่าอัตราดอกเบี้ยระยะยาวครั้งแรกในรอบ 16 ปี สะท้อนการเดิมพันของนักลงทุนว่า Fed จะกระชับนโยบายการเงินอย่างรวดเร็วจนเศรษฐกิจชะลอการเติบโต
โดยล่าสุด อัตราผลตอบแทนพันธบัตรรัฐบาลสหรัฐฯ อายุ 5 ปี พุ่งขึ้น 9 bps สู่ระดับ 2.63% ซึ่งสูงกว่าอัตราผลตอบแทนพันธบัตรอายุ 30 ปี เป็นผลจากแรงเทขายในพันธบัตรอายุสั้นหลัง Fed มีแนวโน้มขึ้นดอกเบี้ยเร็วขึ้น ขณะที่ส่วนต่างระหว่างอายุ 5 และ 10 ปี เกิด Inverted Yield Curve ไปตั้งแต่ช่วงต้นเดือนแล้ว
Fed ได้ประกาศขึ้นดอกเบี้ยไปแล้วซึ่งเป็นครั้งแรกในรอบกว่า 3 ปี และยังให้คำมั่นอีกว่าจะขึ้นดอกเบี้ยต่อเนื่องเพื่อรับมือกับเงินเฟ้อที่พุ่งเร็วที่สุดในรอบ 4 ทศวรรษ
นักลงทุนคาดว่าจะได้เห็น Fed ขึ้นดอกเบี้ยรวมแล้ว 200 bps ภายในสิ้นปีนี้ โดยเจอโรม พาวเวลล์ กล่าวเมื่อสัปดาห์ที่แล้วว่า Fed พร้อมขึ้นดอกเบี้ยที่ 50 bps ในการประชุมเดือน พ.ค. หากจำเป็น
อย่างไรก็ตาม เจอโรม พาวเวลล์ ปฏิเสธความกังวลที่ว่า Inverted Yield Curve เป็นการส่งสัญญาณเข้าสู่สภาวะเศรษฐกิจถดถอย พร้อมกล่าวว่า การโฟกัสไปยังอัตราผลตอบแทนพันธบัตรอายุสั้นนั้นสมเหตุสมผลมากกว่าในเวลาที่ Yield Curve ชัน
Citigroup วิจารณ์ประธาน Fed ว่าเขากำลังละเลย Inverted Yield Curve ที่กำลังเกิดขึ้นและเชื่อมั่นแบบผิดๆ โดย Citigroup ได้เพิ่มความเสี่ยงภาวะเศรษฐกิจถดถอยของสหรัฐฯ เพิ่มขึ้นเป็น 20% จาก 9% ในเดือน ก.พ.
อ้างอิง:
https://www.bloomberg.com/news/articles/2022-03-28/treasury-slide-sees-5-30-spread-invert-for-first-time-since-2006?sref=e4t2werz 
https://www.bloomberg.com/news/articles/2022-03-28/fed-s-powell-is-trusting-the-wrong-yield-curve-citi-says?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
inverted yield curve
Jerome Powell
News Update
สหรัฐฯ
เจอโรม พาวเวลล์
เศรษฐกิจสหรัฐ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA